PMIndiaData/PMIndiaSum huggingface dataset:
2022 వ సంవత్సరం జనవరి30న జరిగే ‘మన్ కీబాత్’ కోసంపౌరుల ను వారి ఆలోచన లు మరియు సూచనల ను వెల్లడించాలంటూ ఆహ్వానించిన ప్రధాన మంత్రి

దేశ పౌరుల ను 2022వ సంవత్సరం లో జనవరి 30 వ తేదీ ఆదివారం నాడు జరిగే ‘మన్ కీ బాత్’ (‘మనసులో మాట’) కార్యక్రమం కోసం వారి వారి ఆలోచనల ను మరియు సూచనల ను వెల్లడి చేయవలసిందని ప్రధాన మంత్రి శ్రీ నరేంద్ర మోదీ కోరారు. ప్రధాన మంత్రి ఒక ట్వీట్ లో – ‘‘ఈ నెల లో 30వ తేదీ నాడు, 2022వ సంవత్సరం లో ఒకటో #MannKiBaat (‘మనసు లో మాట’) కార్యక్రమం జరుగనుంది. మీ వద్ద వెల్లడించడం కోసం ప్రేరణాత్మకమైనటువంటి అంశాలు, జీవన గాథలు అనేకం ఉన్నాయన్న సంగతి ని నేను ఎరుగుదును. వాటిని @mygovindia లో గాని లేదా NaMo App లో గాని వెల్లడి చేయండి. మీ సందేశాన్ని 1800-11-7800 కు ఫోన్ చేసి, రికార్డు చేయగలరు.’’ అని పేర్కొన్నారు.
దేశవ్యాప్తంగా ఉన్న సిక్కు ప్రముఖులతో సమావేశమైన – ప్రధానమంత్రి

దేశవ్యాప్తంగా ఉన్న ప్రముఖ సిక్కులతో ప్రధానమంత్రి శ్రీ నరేంద్ర మోదీ ఈరోజు 7-లోక్ కళ్యాణ్ మార్గ్‌ లో సమావేశమయ్యారు. సిక్కు సమాజ సంక్షేమం కోసం నిరంతరం చర్యలు తీసుకుంటున్నందుకు,ప్రత్యేకంగా డిసెంబర్ 26వ తేదీని "వీర్-బాల్-దివస్‌" గా ప్రకటించడం ద్వారా ఛార్ సాహిబ్జాదే ని గౌరవించినందుకు, సిక్కు సమాజ ప్రతినిధి బృందం ప్రధానమంత్రికి ధన్యవాదాలు తెలియజేసింది. ప్రతినిధి బృందంలోని ప్రతి సభ్యుడు ప్రధానమంత్రిని ‘సిరోపావో’ మరియు ‘సిరి సాహిబ్’లతో సత్కరించారు. దేశంలోని అనేక ప్రాంతాల ప్రజలకు ఛార్ సాహిబ్‌జాదే చేసిన కృషి, త్యాగం గురించి తెలియదని ప్రధానమంత్రి ఈ సందర్భంగా పేర్కొన్నారు. పాఠశాలల్లో, పిల్లల ముందు మాట్లాడే అవకాశం దొరికినప్పుడల్లా ఛార్‌ సాహిబ్‌జాదే గురించే మాట్లాడుతూ ఉంటానని, ఆయన గుర్తు చేసుకున్నారు. డిసెంబర్, 26వ తేదీన "వీర్-బాల్-దివస్‌" గా జరుపుకోవాలనే నిర్ణయం దేశంలోని నలుమూలల పిల్లలకు వారి గురించి అవగాహన కల్పించడంలో తోడ్పడుతుందని, ఆయన అన్నారు. తనను సందర్శించడానికి వచ్చినందుకు, సిక్కు సమాజ నాయకులకు ప్రధానమంత్రి కృతజ్ఞతలు తెలిపారు. వారి కోసం తన ఇంటి తలుపులు ఎల్లప్పుడూ తెరిచి ఉంటాయని, ఆయన హామీ ఇచ్చారు. పంజాబ్‌ లో ఉన్న సమయంలో వారితో తనకున్న అనుబంధాన్ని, కలిసి గడిపిన సమయాన్ని ప్రధానమంత్రి ఈ సందర్భంగా గుర్తు చేసుకున్నారు. సిక్కు కమ్యూనిటీ యొక్క సేవా స్ఫూర్తి గురించి ప్ర‌పంచానికి మ‌రింత అవ‌గాహ‌న క‌ల్పించాల్సిన అవ‌స‌రం ఉంద‌ని, ప్ర‌ధానమంత్రి కొనియాడారు, సిక్కు సమాజ సంక్షేమానికి తమ ప్రభుత్వం పూర్తిగా కట్టుబడి ఉందని ప్రధానమంత్రి పేర్కొన్నారు. ప్రభుత్వం తీసుకున్న పలు చర్యలను ఆయన ఈ సందర్భంగా వారికి వివరించారు. ఆఫ్ఘనిస్తాన్ నుండి గురు గ్రంథ సాహిబ్‌ ను పూర్తి గౌరవ లాంఛనాలతో తిరిగి తీసుకురావడానికి చేసిన ప్రత్యేక ఏర్పాట్లపై ఆయన చర్చించారు. సిక్కు యాత్రికుల కోసం కర్తార్‌ పూర్ సాహిబ్ కారిడార్‌ ను తెరవడానికి దౌత్య మార్గాల ద్వారా ప్రభుత్వం తీసుకున్న చర్యల గురించి కూడా ఆయన వివరించారు. "వీర్-బాల్-దివస్‌" ను జరుపుకోవాలనే నిర్ణయం దేశవ్యాప్తంగా ఉన్న పిల్లలకు ఛార్ సాహిబ్జాదే త్యాగం గురించి తెలుసుకునేలా చేస్తుందని శ్రీ మంజీందర్ సింగ్ సిర్సా అన్నారు. సింగ్ సాహిబ్ గియాని రంజీత్ సింగ్, జతేదార్ తఖ్త్ శ్రీ పాట్నా సాహిబ్ మాట్లాడుతూ, కర్తార్‌ పూర్ సాహిబ్ కారిడార్‌ను తిరిగి తెరవడం; లంగర్‌ పై జి.ఎస్.టి. ని తొలగించడం వంటి చర్యలు తీసుకున్నందుకు, ప్రధానమంత్రి కి ధన్యవాదాలు తెలియజేశారు. సిక్కు సమాజం కోసం ప్రధానమంత్రి తీసుకున్న అనేక చర్యలు ఆయన హృదయ పూర్వకంగా సిక్కు అభిమాని అని తెలియజేస్తున్నాయని వారు పేర్కొన్నారు. స్వాతంత్య్రానంతరం దేశవిభజన సమయంలో భారీ సంఖ్యలో తమ ప్రాణాలను త్యాగం చేసిన సిక్కు సమాజానికి తగిన గుర్తింపు లభించడం ఇదే తొలిసారి అని, జాతీయ మైనారిటీ కమిషన్, మాజీ అధ్యక్షులు శ్రీ శ్రీ తర్లోచన్ సింగ్ అన్నారు. సిక్కు సమాజం చేసిన కృషిని ప్రపంచ స్థాయికి తీసుకెళ్లినందుకు ప్రధానమంత్రి కి వారు ధన్యవాదాలు తెలియజేశారు.
క్రికెటర్ శ్రీ రుషభ్ పంత్ ప్రమాదం బారిన పడటం తో కలత చెందిన ప్రధాన మంత్రి

ప్రముఖ క్రికెటర్ శ్రీ రుషభ్ పంత్ ప్రమాదం బారిన పడ్డ సంగతి తెలిసి ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘ప్రముఖ క్రికెటర్ శ్రీ రుషభ్ పంత్ ప్రమాదం బారిన పడ్డట్టు తెలిసి బాధ పడ్డాను. ఆయన క్షేమం గా ఉండాలని, స్వస్థుడు కావాలని ఆ ఈశ్వరుడి ని నేను ప్రార్థిస్తున్నాను. @RishabhPant17’’ అని పేర్కొన్నారు.
ప్రధాన మంత్రి తో ఫ్రాన్స్ రక్షణ మంత్రి భేటీ

ప్ర‌ధాన మంత్రి శ్రీ న‌రేంద్ర మోదీ తో ఫ్రాన్స్ రక్షణ మంత్రి శ్రీ జాన్ యూవే ల ద్రాన్ నేడు సమావేశమయ్యారు. జమ్ము- కశ్మీర్ లోని ఉరీ లో 2016 సెప్టెంబరు 18 న సీమాంతర ఉగ్రవాదుల దాడి ఘటనలో ప్రాణాలు కోల్పోయిన వారి పట్ల మంత్రి శ్రీ ల ద్రాన్ సంతాపం వ్యక్తం చేశారు. సీమాంతర ఉగ్రవాదాన్ని నిరోధించే కార్యకలాపాలలో ద్వైపాక్షిక సహకారాన్ని మరింత బలోపేతం చేసేందుకు కంకణబద్ధులమవుదామని ప్రధాన మంత్రి తో ఆయన అన్నారు. ఉగ్రవాదంపై జరుపుతున్న పోరులో భారతదేశానికి ఫ్రాన్స్ అండగా నిలబడుతుందని ఆయన చెప్పారు. ద్వైపాక్షిక రక్షణ రంగ సహకారం తాలూకు వర్తమాన స్థాయిపై ప్రధాన మంత్రికి మంత్రి శ్రీ ల ద్రాన్ సంక్షిప్తంగా వివరించారు. ఇదే రోజున 36 రాఫేల్ యుద్ధ విమానాల కొనుగోలుకు సంబంధించిన అంతర్ ప్రభుత్వ ఒప్పందంపై సంతకాలు జరగడాన్ని ప్రధాన మంత్రి ఈ సందర్భంగా స్వాగతించారు. ఈ ఒప్పందం త్వరగా, సకాలంలో అమలులోకి రావాలని ప్రధాన మంత్రి కోరారు.
మహమ్మారికి వ్యతిరేకంగా పోరులో మన స్నేహితులకు అవసరమైన సహాయం అందించడానికి భారతదేశం సిద్ధంగా ఉందన్న ప్రధానమంత్రి

మహమ్మారికి వ్యతిరేకంగా చేపడుతున్న పోరాటంలో మన స్నేహితులకు సాధ్యమైన ఏ సహాయం అందించడానికైనా భారతదేశం సిద్ధంగా ఉందని ప్రధానమంత్రి శ్రీ నరేంద్రమోదీ హామీ ఇచ్చారు. ఇజ్రాయెల్ కు క్లోరోక్విన్ సరఫరా చేయాలని భారతదేశం తీసుకున్న నిర్ణయం పట్ల తన కృతజ్ఞతను వ్యక్తం చేస్తూ ఇజ్రాయెల్ ప్రధానమంత్రి బెంజమిన్ నెతన్యాహు చేసిన ట్వీట్ కు ప్రధానమంత్రి శ్రీ నరేంద్రమోదీ స్పందిస్తూ ఈ హామీ ఇచ్చారు. ఈ సందర్భంగా ప్రధానమంత్రి మోదీ ట్వీట్ చేస్తూ, ” ఈ మహమ్మారిని మనం కలిసి కట్టుగా తరిమి కొట్టాలి. మన స్నేహితులకు సాధ్యమైన ఏ సహాయం చేయడానికైనా భారతదేశం సిద్ధంగా ఉంది. ఇజ్రాయెల్ ప్రజల శ్రేయస్సు, మంచి ఆరోగ్యం కోసం ప్రార్ధిస్తున్నాము. ” అని సమాధానం ఇచ్చారు.
‘లైఫ్ మూవ్ మెంట్’ అనే ఒక ప్రపంచ కార్యక్రమాన్ని జూన్ 5 న ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 2022 జూన్ 5వ తేదీ న సాయంత్రం 6 గంటల వేళ కు వీడియో కాన్ఫరెన్స్ మాధ్యమం ద్వారా ప్రపంచ కార్యక్రమం ‘‘పర్యావరణం కోసం జీవనశైలి ఉద్యమం’’ (లైఫ్ స్టయిల్ ఫార్ ద ఎన్ వైరన్ మెంట్.. లైఫ్) ను ప్రారంభించనున్నారు. ఈ ప్రారంభం ‘లైఫ్ గ్లోబల్ కాల్ ఫార్ పేపర్స్’ ను కూడా ఆరంభించనుంది. దేని ద్వారా అయితే ప్రపంచం అంతటా వ్యక్తులు, సముదాయాలు మరియు సంస్థల కు పర్యావరణ చైతన్య సహిత జీవన శైలి ని అనుసరించడం కోసం ప్రభావితం చేయడం మరియు వారిని కోరే క్రమం లో విద్య రంగ ప్రముఖులు, విశ్వవిద్యాలయాలు మరియు పరిశోధన సంస్థల వంటి వాటి ఆలోచనల ను, సలహాల ను ఆహ్వానిస్తుంది. ప్రధాన మంత్రి కార్యక్రమం సందర్భం లో ముఖ్యోపన్యాసం కూడా చేయనున్నారు. ఈ కార్యక్రమం లో పాలుపంచుకొనే వారి లో బిల్ & మెలిండా గేట్స్ ఫౌండేశన్ కో– చైర్ మన్ శ్రీ బిల్ గేట్స్, క్లైమేట్ ఇకానామిస్ట్ లార్డ్ నికొలస్ స్టర్న్, నజ్ థియరి రచయిత ప్రొఫెసర్ కేస్ సన్ స్టీన్, వరల్డ్ రిసోర్సెజ్ ఇంస్టిట్యూట్ సిఇఒ మరియు ప్రెసిడెంట్ శ్రీ అనిరుద్ధ దాస్ గుప్త, యుఎన్ఇపి గ్లోబల్ హెడ్ ఇంగర్ ఎండర్ సన్ గారు, యుఎన్ డిపి గ్లోబల్ హెడ్ శ్రీ అచిమ్ స్టేనర్, ప్రపంచ బ్యాంకు ప్రెసిడెంటు శ్రీ డేవిడ్ మల్ పాస్ తదితర ప్రముఖులు ఉంటారు. లైఫ్ స్థాపన తాలూకు ఆలోచన ను ప్రధాన మంత్రి కిందటి సంవత్సరం లో గ్లాస్ గో లో 26వ యునైటెడ్ నేశన్స్ క్లైమేట్ చేంజ్ కాన్ఫరెన్స్ ఆఫ్ పార్టీజ్ (కాప్26) జరిగిన సందర్భం లో పరిచయం చేశారు. ఈ ఆలోచన పర్యావరణం పట్ల అవగాహన కలిగిన జీవన శైలి ని ప్రోత్సహిస్తుంది; అటువంటి జీవన శైలి ‘గంభీరమైన ఆలోచన కు తావు ఇవ్వక వినాశకారి వినియోగాని’ కంటే ‘ఆచి తూచి ఆలోచన చేసి ఉద్దేశ్యపూర్వక వినియోగం’ పై శ్రద్ధ వహిస్తుంది.
భార‌త్‌, స్లొవేనియాకు మ‌ధ్య రెండుసార్లు ప‌న్ను విధించే ప‌ద్ధ‌తి, ఆదాయప‌న్నుకు సంబంధించి ఎగ‌వేత‌ల నిరోధంపై ఒడంబ‌డిక‌ల ప్రాథ‌మిక ప‌త్రం స‌వ‌ర‌ణ

భార‌త్‌, స్లొవేనియాకు మ‌ధ్య రెండు సార్లు ప‌న్ను విధించే ప‌ద్ధ‌తి, ఆదాయప‌న్నుకు సంబంధించి ఎగ‌వేత‌ల నిరోధంపై ఒడంబ‌డిక‌ల ప్రాథ‌మిక ప‌త్రం (ప్రొటోకాల్‌) స‌వ‌ర‌ణకు కుదిరిన ఒక ఒప్పందానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించిన కేంద్ర మంత్రివ‌ర్గ స‌మావేశం ఆమోద‌ ముద్ర వేసింది. ఈ స‌వ‌ర‌ణ ప‌న్ను సంబంధిత స‌మాచారంపై ఇప్ప‌టికే నిర్దేశించుకున్న స్వ‌రూపం ప‌రిధిని మ‌రింత విస్త‌రిస్తుంది. దీంతో ఇరు దేశాల మ‌ధ్య ప‌న్ను ఎగ‌వేత‌లు, ప‌న్నుక‌ట్ట‌కుండా త‌ప్పించుకునే ధోర‌ణుల‌కు అడ్డుక‌ట్ట వేయ‌డం సాధ్య‌ప‌డుతుంది. అంతేకాకుండా ప‌న్నుల వ‌సూళ్ళ‌లో ప‌ర‌స్ప‌ర స‌హ‌కారానికి వీలు క‌లుగుతుంది.
మైక్రోసాఫ్ట్   కార్పొరేశన్  చైర్మన్  మరియు సిఇఒ శ్రీ సత్య నాదెళ్ళ తో సమావేశమైన ప్రధానమంత్రి

ప్రధాన మంత్రి శ్రీ నరేంద్ర మోదీ మైక్రోసాఫ్ట్ కార్పొరేశన్ చైర్ మన్ మరియు ముఖ్య కార్యనిర్వహణ అధికారి (సిఇఒ) శ్రీ సత్య నాదెళ్ళ తో సమావేశమయ్యారు. సాంకేతిక విజ్ఞానం లోను, నూతన ఆవిష్కరణల రంగం లోను భారతదేశం వేస్తున్నటువంటి ముందడుగు లు సాంకేతిక విజ్ఞానం నాయకత్వం లో వృద్ధి తాలూకు యుగాన్ని ప్రవేశపెడుతున్నాయి అని ప్రధాన మంత్రి అన్నారు. ప్రధాన మంత్రి ఒక ట్వీట్ లో – ‘‘శ్రీ @satyanadella , మీతో భేటీ అయినందుకు సంతోషం గా ఉంది. సాంకేతిక విజ్ఞానం మరియు నూతన ఆవిష్కరణల రంగం లో భారతదేశం వేస్తున్నటువంటి ముందంజ లు సాంకేతిక విజ్ఞానం నేతృత్వం లోని వృద్ధి యుగం లోకి నడిపిస్తున్నాయి. మా దేశ యువతరం అనేకమైన ఆలోచనల తో తొణికిసలాడుతున్నది; ఆ ఆలోచనల కు భూగ్రహాన్ని పరివర్తన చెందించే శక్తి ఉంది.’’ అని పేర్కొన్నారు.
ప్ర‌ధాన మంత్రి తో పిఎమ్ఎన్‌సిహెచ్ ప్ర‌తినిధివ‌ర్గం భేటీ; 2018 పార్ట్‌న‌ర్స్ ఫోర‌మ్ యొక్క గుర్తింపు చిహ్నం అంద‌జేత‌

ది పార్ట్‌ న‌ర్ షిప్ ఫ‌ర్ మేట‌ర్న‌ల్‌, న్యూ బార్న్ అండ్ చైల్డ్ హెల్త్ (పిఎమ్ఎన్‌సిహెచ్‌) యొక్క ప్ర‌తినిధివ‌ర్గం ప్ర‌ధాన మంతి శ్రీ న‌రేంద్ర మోదీ తో ఈ రోజు స‌మావేశ‌మైంది. పిఎమ్ఎన్‌సిహెచ్ పార్ట్‌న‌ర్స్ ఫోర‌మ్ ముగ్గురు చాంపియ‌న్ లు కేంద్ర ఆరోగ్యం & కుటుంబ సంక్షేమ శాఖ మంత్రి శ్రీ జె.పి. నడ్డా, చిలీ పూర్వ అధ్యక్షురాలు మ‌రియు పిఎమ్ఎన్‌సిహెచ్ బోర్డు కు ఇన్ కమింగ్ చైర్ డాక్టర్ మిశెల్ బచెలట్, ప్ర‌ముఖ సినీ న‌టి మ‌రియు యుఎన్ఐసిఇఎఫ్ సౌహార్ద రాయ‌బారి మిజ్ ప్రియాంక చోప్డా లతో పాటు ఆరోగ్యం & కుటుంబ సంక్షేమ శాఖ స‌హాయ మంత్రి ఎ.కె. చౌబే మరియు ఆరోగ్యం & కుటుంబ సంక్షేమ శాఖ కార్య‌ద‌ర్శి మిజ్ ప్రీతి సూద‌న్ లు ఈ ప్ర‌తినిధివ‌ర్గం వెంట ఉన్నారు. న్యూ ఢిల్లీ లో 2018 డిసెంబ‌ర్ 12-13 తేదీల‌లో జ‌రుగ‌నున్న పార్ట్‌ న‌ర్స్ ఫోర‌మ్ 2018 స‌మావేశాల‌కు ప్ర‌ధాన మంత్రి ని ఆహ్వానించేందుకు గాను ఆయ‌న తో ప్ర‌తినిధి వ‌ర్గం భేటీ అయింది. వివిధ దేశాల‌కు చెందిన ప్ర‌భుత్వ అధినేత‌లు మ‌రియు ఆరోగ్య మంత్రులు, ఇంకా 1200 మంది ప్ర‌తినిధులు ఈ స‌మావేశాల‌లో పాలుపంచుకోనున్నారు. పిఎమ్ఎన్‌సిహెచ్ అనేది 92 దేశాలు, ఇంకా 1000 కి పైగా సంస్థ‌ల‌తో కూడిన ఒక ప్ర‌పంచ స్థాయి భాగ‌స్వామ్య సంస్థ‌. పిఎమ్ఎన్‌సిహెచ్ ఫోర‌మ్ కు పేట్ర‌న్‌ గా ఉండేందుకు ప్ర‌ధాన మంత్రి ద‌య‌ తో అంగీక‌రించారు; ఫోర‌మ్ యొక్క గుర్తింపు చిహ్నాన్ని ఆయ‌న స్వీక‌రించారు. పార్ట్‌న‌ర్ శిప్ చేప‌ట్టవలసివున్న కార్య‌క్ర‌మాల‌ను గురించి ఇన్ క‌మింగ్ చైర్ డాక్టర్ మిశెల్ బచెలట్ ప్ర‌ధాన మంత్రి కి వివ‌రించి, మ‌హిళ‌ల, బాల‌ల మ‌రియు యువ‌జ‌నుల సాధికారిత‌ స‌వాలును ఎలా అధిగ‌మించాలనే అంశం పై ప్ర‌ధాన మంత్రి యొక్క అభిప్రాయాల‌ను కూడా తెలుసుకో గోరారు. ఈ సంద‌ర్భంగా ప్ర‌ధాన మంత్రి పేద‌ల మ‌రియు గ‌ర్భ‌వ‌తుల పోష‌కాహార సంబంధ అవ‌స‌రాల‌ను తీర్చేందుకు వారికి సాముదాయిక ఆహార పంపిణీ కార్య‌క్ర‌మాల‌ను నిర్వ‌హించ‌డం కోసం ప్రైవేటు రంగం యొక్క భాగ‌స్వామ్యం ద్వారా సంస్థాగ‌త బ‌ట్వ‌ాడాల‌ను పెంచేందుకు గుజ‌రాత్ లో చేపట్టిన కార్యక్రమాల తాలూకు త‌న స్వీయ అనుభ‌వాల‌ను ప్ర‌తినిధివ‌ర్గం స‌భ్యుల దృష్టికి తీసుకు వ‌చ్చారు. దీటైన క‌మ్యూనికేష‌న్ వ్యూహాన్ని అనుసరించాల‌ని ఆయ‌న నొక్కిపలికారు. ‘పాలుపంచుకోవ‌డ‌మే భాగ‌స్వామ్యం’ అని కూడా ఆయ‌న స్ప‌ష్టం చేశారు. పౌష్టికాహారం, వివాహ‌ యుక్త వ‌య‌స్సు, ప్రసవానికి ముందు- ప్ర‌స‌వానికి త‌రువాత తీసుకోవ‌ల‌సిన జాగ్ర‌త్త చ‌ర్య‌లు తదితర ముఖ్య‌ విష‌యాల‌పై ప్ర‌చారంలో ప్ర‌పంచ‌ వ్యాప్తంగా ప్ర‌జ‌ల‌ను, ప్ర‌త్యేకించి యువ‌త‌ను భాగ‌స్తుల‌ను చేయాల‌ని, మ‌హిళ‌లు, బాల‌లు మ‌రియు య‌వ్వ‌న ద‌శ‌లో ఉన్న వారి కోసం ఉద్దేశించిన కార్య‌క్ర‌మాలపై స‌మ‌ర్ధ‌మైన రీతిలో క‌మ్యూనికేష‌న్‌, ఇంకా ఈ కార్య‌క్ర‌మాల అమ‌లు కు సంబంధించి ఉపాయాల‌ను ఆహ్వానించాల‌ని ఆయ‌న సూచించారు. ఈ కోవ‌కు చెందిన ఇతివృత్తాల‌పై ఒక ఆన్ లైన్ క్విజ్ పోటీని మ‌నం నిర్వ‌హించ‌వ‌చ్చని, బ‌హుమ‌తులు గెలుచుకొన్న‌ వారికి పుర‌స్కారాల‌ను 2018 డిసెంబ‌ర్ లో జ‌రుగ‌నున్న పార్ట్ న‌ర్స్ ఫోర‌మ్ స‌మావేశంలో అందించ‌వ‌చ్చ‌ని ఆయ‌న స‌ల‌హా ఇచ్చారు.
భారతదేశం లో నాలుగు స్థలాల ను రాంసర్ స్థలాల రూపం లో గుర్తింపు లభించడం మనం గర్వపడేటటువంటి విషయం: ప్రధాన మంత్రి

భారతదేశం లో నాలుగు స్థలాల ను రాంసర్ స్థలాల రూపం లో గుర్తింపు లభించడం మనం గర్వపడవలసినటువంటి విషయం అని ప్ర‌ధాన మంత్రి శ్రీ న‌రేంద్ర మోదీ అన్నారు. పర్యావరణ శాఖ కేంద్ర మంత్రి శ్రీ భూపేందర్ యాదవ్ నమోదు చేసిన అనేక ట్వీట్ ల కు ప్రధాన మంత్రి ప్రతిస్పందిస్తూ, భారతదేశం లో నాలుగు స్థలాల ను రాంసర్ స్థలాల రూపం లో గుర్తింపు దక్కడం మనం గర్వపడవలసినటువంటి విషయం. ప్రాకృతిక ఆవాసాల రక్షణ, వృక్ష జంతుజాలం సంరక్షణ దిశ లో కృషి చేయడం తో పాటు ఒక హరిత గ్రహాన్ని నిర్మించాలని శతాబ్దాల నాటి నుంచి భారతదేశం అనుసరిస్తూ వస్తున్నటువంటి సంప్రదాయాలు దీనితో మరొక్క మారు స్పష్టం అయ్యాయి’’ అని పేర్కొన్నారు.
మే 17న ‘ట్రాయ్‌’ రజతోత్సవాల సందర్భంగా ప్రసంగించనున్న ప్రధాని

భారత టెలికాం నియంత్రణ ప్రాధికార సంస్థ (ట్రాయ్‌) రజతోత్సవాల నేపథ్యంలో ప్రధానమంత్రి శ్రీ నరేంద్ర మోదీ 2022 మే 17వ తేదీన ఉదయం 11 గంటలకు వీడియో కాన్ఫరెన్స్‌ సదుపాయం ద్వారా ప్రసంగిస్తారు. దీంతోపాటు ప్రత్యేక తపాలా బిళ్లను కూడా ఆయన ఆవిష్కరిస్తారు. ఈ కార్య‌క్ర‌మంలో భాగంగా ఐఐటీ-మ‌ద్రాస్ నేతృత్వంలోని 8 సంస్థల ద్వారా ద్వారా బహుళ సంస్థల సహకార ప్రాజెక్టు కింద రూపొందించబడిన ప్రయోగాత్మక 5జి వేదిక (టెస్ట్‌ బెడ్‌)ను కూడా ప్రధాని ప్రారంభిస్తారు. ఈ ప్రాజెక్టులో పాలుపంచుకున్న ఇతర సంస్థలలో ఢిల్లీ, హైదరాబాద్, బాంబే, కాన్పూర్, ఐఐటీలు సహా బెంగళూరులోని ఐఐఎస్‌సి, సొసైటీ ఫర్ అప్లైడ్ మైక్రోవేవ్ ఎలక్ట్రానిక్స్ ఇంజనీరింగ్ అండ్‌ రీసెర్చ్ (సమీర్‌), సెంటర్ ఆఫ్ ఎక్సలెన్స్ ఇన్ వైర్‌లెస్ టెక్నాలజీ (సెవిట్‌) కూడా ఉన్నాయి. ఈ ప్రాజెక్టు రూపకల్పన కోసం రూ.220 కోట్లకుపైగా వ్యయం చేశారు. ఈ టెస్ట్ బెడ్ భారతీయ పరిశ్రమలు, అంకుర సంస్థలకు సహాయక పర్యావరణ వ్యవస్థను అందుబాటులోకి తెస్తుంది. ఆ మేరకు అవి తమ ఉత్పత్తులు, నమూనాలు, పరిష్కారాలు, అల్గారిథమ్‌లను 5జి, భవిష్యత్తరం సాంకేతికతల ద్వారా ధ్రువీకరించడంలో తోడ్పాటునిస్తుంది. కాగా, టెలికాం నియంత్రణ ప్రాధికార చట్టం-1997 ప్రకారం భారత టెలికాం నియంత్రణ ప్రాధికార సంస్థ ‘ట్రాయ్‌’ 1997లో ఏర్పాటు చేయబడింది.
ప్రధానమంత్రి మరియు ఆఫ్ఘనిస్తాన్ అధ్యక్షుడు పరస్పరం శుభాకాంక్షలు తెలియజేసుకున్నారు

ప్రధానమంత్రి శ్రీ నరేంద్రమోదీ ఈ ఉదయం, ఆఫ్ఘనిస్తాన్ అధ్యక్షుడు అష్రాఫ్ ఘనీ తో టెలిఫోన్ లో మాట్లాడారు. ఇరువురు నాయకులు పరస్పరం నవ్ రోజ్ శుభాకాంక్షలు తెలియజేసుకున్నారు. ఈ పండుగ రెండు దేశాల మధ్య నెలకొన్న వారసత్వం, సాంస్కృతిక సంబంధాలకు ప్రతీకగా నిలుస్తుందని పేర్కొన్నారు. తమ ప్రాంతంలో నెలకొన్న పరిస్థితులు గురించీ, ముఖ్యంగా కోవిడ్-19 మహమ్మారికి సంబంధించిన విషయాలపై ఈ సందర్భంగా ఇరువురు నాయకులు చర్చించారు. పరస్పర సహకారం పెంపొందించుకోవడంపై తమ నిబద్ధతను పునరుద్ఘాటించారు.
లాల్ బహాదుర్ శాస్త్రి జయంతి నాడు ఆయన కు నమస్సులు అర్పించిన ప్రధాన మంత్రి

పూర్వ ప్రధాని కీర్తిశేషుడు శ్రీ లాల్ బహాదుర్ శాస్త్రి గారి జయంతి సందర్బం లో ప్రధానమంత్రి శ్రీ నరేంద్ర మోదీ ఆయన కు నమస్సులు అర్పించారు. ప్రధాన మంత్రి ఒక ట్వీట్ లో– ‘‘పూర్వ ప్రధాని లాల్ బహాదుర్ శాస్త్రి గారి కి ఆయన జయంతి నాడు ఇవే వందన శతములు. విలువల పైన, సిద్ధాంతాల పైన ఆధారపడ్డ ఆయన జీవనం దేశప్రజల కు ఎల్లప్పటికి ప్రేరణ ను అందిస్తూనే ఉంటుంది.’’ అని పేర్కొన్నారు.
విజ్ఞాన శాస్త్రం మ‌రియు సాంకేతిక విజ్ఞానాల ప్రోత్సాహాని కై భార‌త‌దేశానికి చెందిన ‘‘అట‌ల్ ఇన‌వేశ‌న్ మిశ‌న్’’ కు, ర‌ష్యా కు చెందిన ఫండ్ ‘‘టాలెంట్, స‌క్సెస్‌’’కు మ‌ధ్య కుదిరిన ఎంఒయు ను మంత్రివ‌ర్గం దృష్టి కి తీసుకు రావ‌డ‌మైంది

విజ్ఞాన శాస్త్రం మ‌రియు సాంకేతిక విజ్ఞానం.. ఈ రెండు రంగాలను ప్రోత్సహించడం కోసం భార‌త‌దేశానికి చెందిన ‘‘అట‌ల్ ఇన‌వేశ‌న్ మిశ‌న్’’ కు, ర‌ష్యా కు చెందిన ఫండ్ ‘‘టాలెంట్, స‌క్సెస్‌’’కు మధ్య కుదిరిన అవ‌గాహ‌న పూర్వ‌క ఒప్పంద ప‌త్రాన్ని (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం దృష్టి కి తీసుకురావ‌డ‌మైంది. ఉభ‌య దేశాల మ‌ధ్య విద్యార్థులు, ఉపాధ్యాయులు, ప‌రిశోధ‌కులు మ‌రియు శాస్త్రవేత్త‌ల రాక‌ పోక‌ ల ద్వారా స‌మ‌న్వ‌య పూర్వ‌క కృషి కి ఒక బ‌ల‌మైన పునాది ని వేయడం ఈ ఎంఒయు ను ఉద్దేశ్యం. ఈ ఎంఒయు పై 2018 వ సంవ‌త్స‌రం, అక్టోబ‌ర్ 5 వ తేదీన సంత‌కాల‌య్యాయి. ప్ర‌యోజ‌నాలు: ఈ ఎంఒయు భార‌త‌దేశం, ర‌ష్యా ల యొక్క విద్యార్థులు, ఉపాధ్యాయులు, ప‌రిశోధ‌కులు మ‌రియు శాస్త్రవేత్తల రాక‌ పోక‌ ల ద్వారా విజ్ఞాన శాస్త్రం, ఇంకా సాంకేతిక విజ్ఞానం రంగం లో ఉన్న‌తి తో పాటు స‌మ‌న్వ‌య‌ భ‌రిత‌ కృషి కి గ‌ట్టి పునాది ని వేయ‌గ‌లుగుతుంది. ప్ర‌భావం: ఉభ‌య దేశాల లో పాఠ‌శాల‌ లు, విశ్వ‌విద్యాల‌యాలు, సాంస్కృతిక సంస్థ‌లు, ప్ర‌త్యేక విద్యా సంస్థ‌లు, హై-టెక్ కంపెనీలు, స్టార్ట్-అప్ లు, ఇంకా నూత‌న ఆవిష్క‌ర‌ణ కేంద్రాల తో సంబంధాల‌ను ఏర్ప‌ర‌చుకోవ‌డం లో పాలుపంచుకొనే యంత్రాంగాన్ని ఈ ఎంఒయు స‌మ‌కూర్చుతుంది. ఈ కార్య‌క‌లాపాలు న‌వీన విజ్ఞాన శాస్త్ర సంబంధ జ్ఞానాన్ని సృష్టించ‌డం లో, మేధోసంప‌త్తి ని ఆవిష్క‌రించ‌డం లో, నూత‌న ఉత్ప‌త్తుల‌ ను అభివృద్ధి చేయ‌డం లో చేదోడు గా నిలుస్తాయ‌ని ఆశిస్తున్నారు. పూర్వ‌రంగం: ప్ర‌ధాన మంత్రి 2015వ సంవ‌త్స‌రం, డిసెంబ‌ర్ 23వ‌, 24వ తేదీ ల‌లో ర‌ష్యా ను సంద‌ర్శించినప్పుడు సోచి లో సిరియ‌స్ ఎడ్యుకేష‌న‌ల్ సెంట‌ర్ కు వెళ్ళారు. అక్క‌డ ర‌ష్య‌న్ విద్యార్థులు భార‌త‌దేశానికి వెళ్లి భార‌తీయ విద్యార్థుల తో క‌ల‌సి కృషి చేయాల‌న్న ప్ర‌తిపాద‌న వ‌చ్చింది. 2018వ సంవ‌త్స‌రం అక్టోబ‌ర్ నెల మొద‌టి వారం లో ర‌ష్య‌న్ ఫెడ‌రేశ‌న్ అధ్య‌క్షుడు శ్రీ వ్లాదీమిర్ పుతిన్ భారతదేశ సంద‌ర్శ‌న క‌న్నా ముందు ప‌ది మంది ర‌ష్య‌న్ విద్యార్థులు భార‌త్ కు వ‌చ్చారు. 2018వ సంవ‌త్స‌రం, అక్టోబ‌ర్ 1-4 తేదీ ల మ‌ధ్య కాలం లో ఢిల్లీ లోని ఐఐటి లో ఏర్పాటైన ఒక ఇన‌వేశ‌న్ బూట్ క్యాంపు లో 5 అట‌ల్ టింక‌రింగ్ ల్యాబ్ పాఠ‌శాల లకు చెందిన 10 మంది విద్యార్థుల తో క‌ల‌సి ప‌ని చేయ‌డం కోసమే ర‌ష్య‌న్ విద్యార్థులు వ‌చ్చారు. వారందరు ఆరోగ్య సంర‌క్ష‌ణ‌, అంత‌రిక్ష సంబంధ సాంకేతిక విజ్ఞానం, స్వ‌చ్ఛ‌మైన సాంకేతిక విజ్ఞానం, వ్య‌వ‌సాయ రంగ సాంకేతిక విజ్ఞానం మ‌రియు స్మార్ట్ మొబిలిటీ.. ఈ అయిదు రంగాల‌ లో నూత‌న‌ మూల రూపాలను అభివృద్ధి పరచేందుకు అన్వేష‌ణ కోసం కొత్త కొత్త ఆలోచ‌న‌ లపై దృష్టి సారించారు. యువ విద్యార్థి ఆవిష్క‌ర్త‌ లు తాము అభివృద్ధి చేసిన మూల రూపాల‌ ను 2018వ సంవ‌త్స‌రం, అక్టోబ‌ర్ 5వ తేదీ నాడు భార‌తదేశ ప్ర‌ధాన మంత్రి శ్రీ న‌రేంద్ర మోదీ మ‌రియు ర‌ష్యన్ ఫెడ‌రేశ‌న్ అధ్య‌క్షుడు శ్రీ వ్లాదీమిర్ పుతిన్ ల సమక్షం లో ప్ర‌ద‌ర్శించారు. భార‌త‌దేశానికి చెందిన అట‌ల్ ఇన‌వేశ‌న్ మిశ‌న్ (ఎఐఎమ్‌) కు మ‌రియు ర‌ష్యా కు చెందిన ఫండ్ ‘‘టాలెంట్, స‌క్సెస్‌’’కు మ‌ధ్య స‌హ‌కార పూర్వ‌క‌ కృషి ని ఈ ఎంఒయు ద్వారా కొన‌సాగించాల‌ని ప్ర‌తిపాదించ‌డ‌మైంది.
ల‌ఖ్‌న‌వూ లో జ‌రిగిన కృషి కుంభ్ ను ఉద్దేశించి వీడియో కాన్ఫ‌రెన్స్ ద్వారా ప్ర‌సంగించిన ప్ర‌ధాన‌ మంత్రి

ప్ర‌ధాన మంత్రి శ్రీ న‌రేంద్ర మోదీ ల‌ఖ్‌న‌వూ లో ఈ రోజు జ‌రిగిన‌ కృషి కుంభ్ ను ఉద్దేశించి వీడియో కాన్ఫ‌రెన్స్ మాధ్య‌మం ద్వారా ప్ర‌సంగించారు. రైతులు పాలుపంచుకొంటున్న ఈ కార్య‌క్ర‌మం వ్య‌వ‌సాయ రంగం లో మెరుగైన అవ‌కాశాల‌ ను ఏర్ప‌ర‌చ‌గ‌ల‌ద‌న్న, వ్యవసాయ రంగం లో అనుస‌రించ‌వ‌ల‌సిన నూత‌న సాంకేతిక ప‌రిజ్ఞానానికి ఒక కొత్త బాట‌ ను ప‌ర‌చ‌గ‌ల‌ద‌న్న విశ్వాసాన్ని ప్ర‌ధాన మంత్రి వ్య‌క్తం చేశారు. ఆహార ధాన్యాల సేక‌ర‌ణ ను గ‌ణ‌నీయంగా పెంచ‌డం లో ఉత్త‌ర్ ప్ర‌దేశ్ ప్ర‌భుత్వం యొక్క కృషి ని ప్ర‌ధాన మంత్రి ప్ర‌శంసించారు. దేశాన్ని ముందుకు తీసుకుపోయేది రైతులే అని ఆయ‌న స్ప‌ష్టం చేశారు. 2022వ సంవ‌త్స‌రం క‌ల్లా రైతుల ఆదాయాన్ని రెట్టింపు చేయాల‌న్న కేంద్ర ప్రభుత్వ వ‌చ‌న బ‌ద్ధ‌త ను ఆయ‌న పున‌రుద్ఘాటించారు. ఈ సంద‌ర్భంగా ఉత్ప‌త్తి ఖ‌ర్చు ల‌ను త‌గ్గించ‌డానికి మ‌రియు లాభాలను పెంచ‌డానికి ప్ర‌భుత్వం అనుస‌రిస్తున్న చ‌ర్యల‌ను ఒక‌దాని త‌రువాత మ‌రొక‌టిగా ఆయన ప్ర‌స్తావించారు. సౌర శ‌క్తి ఆధారంగా ప‌ని చేసే పంపుల‌ ను స‌మీప భ‌విష్య‌త్తు లో దేశ‌మంత‌టా పొలాల్లో పెద్ద సంఖ్య లో అమ‌ర్చ‌డం జ‌రుగుతుంద‌ని ఆయ‌న తెలిపారు. విజ్ఞాన శాస్త్రం యొక్క లాభాల‌ ను వ్య‌వ‌సాయ రంగానికి అందించ‌డం కోసం ప్ర‌భుత్వం క‌స‌ర‌త్తు చేస్తోంద‌ని ఆయ‌న చెప్పారు. వారాణ‌సీ లో ఏర్పాటు చేస్తున్న వ‌రి ప‌రిశోధ‌న కేంద్రం ఈ దిశ‌గానే వేస్తున్న‌టువంటి ఒక అడుగు అని ఆయ‌న వెల్ల‌డించారు. వ్య‌వ‌సాయం లో విలువ జోడింపున‌కు ఉన్న ప్రాముఖ్యాన్ని గురించి కూడా ప్ర‌ధాన మంత్రి మాట్లాడారు. ఫూడ్ ప్రాసెసింగ్ రంగం లో తీసుకొంటున్న చ‌ర్య‌ల‌ ను ఆయ‌న వివ‌రించారు. హరిత విప్ల‌వం అనంత‌రం ప్ర‌స్తుతం పాల ఉత్ప‌త్తి, తేనె ఉత్ప‌త్తి ల‌తో పాటు కోళ్ళ పెంప‌కం, ఇంకా చేప‌ల పెంప‌కం పైన కూడా శ్ర‌ద్ధ తీసుకోవ‌డం జ‌రుగుతోంద‌ని ఆయ‌న పేర్కొన్నారు. జ‌ల వ‌న‌రుల ను అవసరాలకు త‌గినంత మేరకు ఉప‌యోగించుకోవడం, నిల‌వ‌కై ఉత్త‌మ‌ సాంకేతికతను వినియోగించుకోవడం, వ్య‌వ‌సాయం లో అధునాత‌న సాంకేతిక ప‌రిజ్ఞానాన్ని అవ‌లంబించ‌డం వంటి అంశాల పైన ఈ కృషి కుంభ్ లో చ‌ర్చ‌లు జ‌ర‌పాల‌ంటూ ప్ర‌ధాన మంత్రి పిలుపునిచ్చారు. కొత్త సాంకేతిక‌త‌ లను రూపొందించ‌వ‌ల‌సిన అవ‌స‌రాన్ని గురించి, అలాగే పంట కోత‌ల అనంత‌ర అవ‌శేషాల‌ను మండించ‌డాన్ని నివారించేందుకు తోడ్ప‌డే ప‌ద్ధ‌తుల ను క‌నుగొన‌వ‌ల‌సిన ఆవ‌శ్య‌క‌త‌ ను గురించి ఆయ‌న నొక్కి ప‌లికారు.
అదనంగా 2 శాతం కరవు భత్యం/ కరవు సాయం చెల్లించేందుకు ఆమోదం తెలిపిన మంత్రివర్గం; 2017 జనవరి నుండి చెల్లింపు

కేంద్ర ప్రభుత్వ ఉద్యోగులకు కరవు భత్యం (డిఎ), అలాగే పెన్షనర్లకు కరవు సాయం (డిఆర్) అదనపు వాయిదా విడుదల చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఇది 2017 జనవరి 1వ తేదీ నుండి వర్తిస్తుంది. దీనిని ప్రస్తుతమున్న మూల వేతనం/పెన్షన్ లోని 2 శాతం రేటుకు మించి మరో 2 శాతం మేరకు పెంచడమైంది. ధరల పెరుగుదలను దృష్టిలో పెట్టుకొని ఈ విధంగా నిర్ణయించారు. 7వ కేంద్రీయ వేతన సంఘం సిఫారసుల ఆధారంగా ఆమోదించినటువంటి ఒక సూత్రానికి అనుగుణంగా ఈ పెరుగుదల ఉంది. డియర్ నెస్ అలవెన్సు మరియు డియర్ నెస్ రిలీఫ్.. ఈ రెండింటి వల్ల ఖజానాపై పడే ఉమ్మడి భారం 2017-18 ఆర్థిక సంవత్సరంలో (2017 జనవరి మొదలుకొని 2018 ఫిబ్రవరి మధ్య 14 నెలల కాలానికి) క్రమానుగతంగా రూ.5,857.28 కోట్లు మరియు రూ.6,833.50 కోట్లు గా ఉంటుంది. దాదాపు 48.85 లక్షల మంది కేంద్ర ప్రభుత్వ ఉద్యోగులతో పాటు 55.51 లక్షల మంది పెన్షనర్లు దీనివల్ల ప్రయోజనం పొందుతారు.
తుపాను ప‌రిస్థితిపై ఒడిషా ముఖ్య‌మంత్రితో చ‌ర్చించిన ప్ర‌ధాన‌మంత్రి

ఒడిషాలోని కొన్నిప్రాంతాల‌లో తుపాను ప‌రిస్థితుల‌పై ప్ర‌ధాన‌మంత్రి శ్రీ న‌రేంద్ర మోదీ , ఒడిషా ముఖ్య‌మంత్రి న‌వీన్ ప‌ట్నాయ‌క్‌తో చ‌ర్చించారు. ఇందుకు సంబంధించి ప్ర‌ధాన‌మంత్రి ట్విట్ట‌ర్ ద్వారా ఒక సందేశ‌మిస్తూ, ఒడిషా లోని ప‌లు ప్రాంతాల‌లో తుపాను ప‌రిస్థితిపై ఒడిషా ముఖ్య‌మంత్రి న‌వీన్ ప‌ట్నాయ‌క్ జీ తో చ‌ర్చించ‌డం జ‌రిగింది. ఈ ప్ర‌తికూల ప‌రిస్థితి నుంచి బ‌య‌ట‌ప‌డేందుకు కేంద్రం సాధ్య‌మైన అన్ని ర‌కాల అండగా ఉంటుంది. ప్ర‌తి ఒక్క‌రి భ‌ద్ర‌త , సంక్షేమం కోసం ప్రార్థిస్తున్నాను.
ధను యాత్ర ఆరంభం అయిన సందర్భాన్ని పురస్కరించుకొని అందరికి  అభినందనల ను తెలిపిన ప్రధాన మంత్రి

ధను యాత్ర ఆరంభం కావడాన్ని పురస్కరించుకొని అందరికి ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు. హుషారు ఉట్టిపడే ధను యాత్ర కు ఒడిశా సంస్కృతి తో ముడిపడి ఉంది. ప్రధాన మంత్రి ఒక ట్వీట్ లో – ‘‘చైతన్యం తొణికిసలాడే ధను యాత్ర ఒడిశా సంస్కృతి తో పెనవేసుకుపోయివుంది. ఈ యాత్ర ఆరంభం అవుతున్న తరుణం లో, అందరికి ఇవే నా యొక్క అభినందన లు. ఈ యాత్ర మన సమాజం లో సద్భావన ను మరియు ఉల్లాసాన్ని పెంపొందింప చేయు గాక.’’ అని పేర్కొన్నారు.
ఈ నెల 28న క‌రియ‌ప్ప మైదానం లో ఎన్‌సిసి ర్యాలీ ని ఉద్దేశించి ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ నెల 28న దిల్లీ లోని క‌రియ‌ప్ప మైదానం లో నేశ‌న‌ల్ కేడెట్ కోర్ కు సంబంధించిన ర్యాలీ ని ఉద్దేశించి ప్ర‌సంగించ‌నున్నారు. ఈ కార్య‌క్ర‌మానికి కేంద్ర ర‌క్ష‌ణ మంత్రి, చీఫ్ ఆఫ్ డిఫెన్స్ స్టాఫ్ ల‌తో పాటు త్రివిధ సాయుధ ద‌ళాల ప్రధాన అధికారులు కూడా హాజ‌రు అవుతారు. ఈ కార్య‌క్ర‌మం లో భాగంగా ఏర్పాటు చేసే గౌర‌వ వంద‌నాన్ని ప్ర‌ధాన మంత్రి ప‌రిశీలించి, ఎన్‌సిసి ద‌ళాలు చేసే క‌వాతు ను స‌మీక్షిస్తారు. అంతేకాకుండా, ఈ కార్యక్రమంలో భాగం గా ఏర్పాటు చేస్తున్న ఒక సాంస్కృతిక ప్ర‌ద‌ర్శ‌న‌ ను కూడా ప్రధాన మంత్రి తిల‌కించనున్నారు.
డాక్టర్ ఏపీజే అబ్దుల్ కలాం జయంతి నేపథ్యంలో ఆయనకు ప్రధానమంత్రి నివాళి

భారత మాజీ రాష్ట్రపతి డాక్టర్‌ ఎ.పి.జె.అబ్దుల్‌ కలాం జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. శాస్త్రవేత్తగా, రాష్ట్రపతిగా సమాజంలోని ప్రతి వర్గాన్నీ ప్రభావితం చేసిన నాయకుడుగా డాక్టర్ కలాం సేవలను ఆయన గుర్తుచేసుకున్నారు. ఈ మేరకు ఒక ట్వీట్‌ ద్వారా పంపిన సందేశంలో: “మన మాజీ రాష్ట్రపతి డాక్టర్‌ ఎ.పి.జె.అబ్దుల్‌ కలాంగారికి నివాళి అర్పిస్తున్నాను. దేశానికి శాస్త్రవేత్తగా, సమాజంలోని ప్రతి వర్గాన్నీ ప్రభావితం చేసిన రాష్ట్రపతిగా ఆయన కృషి ఎంతో ప్రశంసనీయం” అని ప్రధానమంత్రి పేర్కొన్నారు.
ప్రధాన మంత్రి జాతీయ సహాయ నిధి కి  దైనిక్ జాగరణ్  విరాళం రూ. 1.57 కోట్లు

ప్రధాన మంత్రి జాతీయ సహాయ నిధి కి దైనిక్ జాగరణ్ పత్రిక రూ. 1.57 కోట్ల విరాళం అందించింది. ఈ రోజు ప్రధాన మంత్రి ని కలసిన దైనిక్ జాగరణ్ ప్రధాన సంపాదకులు సంజయ్ గుప్తా ఈ మొత్తానికి సంబంధించిన డిమాండ్ డ్రాఫ్ట్ (డీడీ) ని ప్రధాన మంత్రికి అందజేశారు. MVVS/PR/ARDHA